Ευφημία της Κουγιάβια

Η Ευφημία της Κουγιάβια, πολων.: Eufemia kujawska (π. 1265 – 18 Μαρτίου 1308) από τον Οίκο των Πιαστ ήταν μία πριγκίπισσα της Κουγιάβια, και με τον γάμο της έγινε βασίλισσα της Γαλικίας-Βολυνίας.

Ήταν κόρη του Καζίμιρ Α΄ δούκα της Κουγιάβια και της 3ης συζύγου του, Ευφροσύνης των Πιάστ-Σιλεσίας, κόρης του Καζίμιρ Α΄ δούκα του Οπόλε. Η Ευφημία ήταν αδελφή του Λαδίσλαου Α΄ του Βραχέως (του Υψηλού-ως-τον-αγκώνα), βασιλιά της Πολωνίας. Παντρεύτηκε τον Γιούρι Α΄ βασιλιά της Γαλικίας-Βολινίας (Ρουθηνίας) και έγινε η μητέρα των βασιλέων Αντρέι της Γαλικίας-Βολινίας και Λεβ Β΄ της Γαλικίας-Βολινίας.

Η μόνη σωζόμενη απόδειξη για την ύπαρξη τής Ευφημίας προέρχεται από τα Ετήσια Βιβλία του Γιαν Ντλούγκος, τα οποία αναφέρουν ότι η Ευφημία απεβίωσε στις 18 Μαρτίου 1308. Ήταν κόρη του πρίγκιπα Καζίμιρ Α΄ και σύζυγος του Γιούρι Α΄, ο οποίος απεβίωσε στις 21 Απριλίου του ίδιου έτους, ημέρα που ήταν και τα γενέθλιά του. 

 Βιογραφία 

 Η γέννησή της 
Ο γάμος των γονιών της ολοκληρώθηκε στα μέσα του 1257, και ο πατέρας της απεβίωσε στις 14 Δεκεμβρίου 1267. Έτσι, η Ευφημία λίγο μετά τον γάμο έμεινε χήρα. Η λογοτεχνία τοποθετεί τη γέννησή της γύρω στο 1265. Ελλείψει πηγών για την ακριβή ημερομηνία γέννησης, δεν είναι δυνατόν να προσδιοριστεί πότε γεννήθηκε η Ευφημία. 

Είναι πολύ πιθανό ότι η Ευφημία πήρε το όνομά της από τη θεία της, Ευφημία της Μεγάλης Πολωνίας. Υπάρχει επίσης η πιθανότητα, αν και λιγότερο πιθανή, να έλαβε το όνομά της από μία κόρη του Σβιεντόπελκ Β΄ δούκα της Πομερανίας, επειδή ο πατέρας της προσπάθησε να κάνει ειρήνη μαζί του.

 Ο γάμος της 
Όπως αναφέρει ο Γιαν Ντλούγκος, η Ευφημία ήταν παντρεμένη με τον Γιούρι Α΄ της Γαλικίας-Βολυνίας. Η ημερομηνία του γάμου, ωστόσο, είναι άγνωστη. Βεβαίως, ο γάμος έλαβε χώρα πριν από το δεύτερο μισό του 1290, το έτος κατά το οποίο η ανιψιά της Ευφημίας, Φενένα της Κουγιάβια, παντρεύτηκε τον Ανδρέα Γ΄ της Ουγγαρίας. Υπάρχουν, ωστόσο, κάποιες προβλέψεις για το πότε έλαβε χώρα ο γάμος.

Μία από αυτές  λέει ότι ο γάμος έλαβε χώρα το καλοκαίρι του 1289. Όταν ο Γιούρι Α΄ ήταν σε ανταγωνισμό για τον θρόνο της Κρακοβίας μεταξύ του εξαδέλφου τής Ευφημίας, του Μπολέσλαβ Β' της Μαζοβίας και ο Ερρίκος Δ' ο Ενάρετος, αδελφός τής Ευφημίας, βοήθησε τον Γιούρι Α΄. Σύμφωνα με αυτή την υπόθεση, το καλοκαίρι του 1289 η κατάσταση άλλαξε, όταν ο Κορράδος Β΄ της Μαζοβίας, αδελφός του πρίγκιπα του Πλοκ, αποφάσισε να αποσπάσει το Σαντόμιες από τον αδελφό του. Οι κατώτεροι ιππότες που αντιτάχθηκαν στο σχέδιο, άρχισαν να προωθούν τα σχέδια του ετεροθαλούς αδελφού της Ευφημίας, Ζιεμόμισλ της Κουγιάβια. Αυτό ενίσχυσε την αξίωση του Λεβ Α΄ της Γαλικίας έναντι των άλλων υποψηφίων για τον θρόνο της Κρακοβίας. Σε αντάλλαγμα για τη στρατιωτική βοήθεια εναντίον του δούκα της Μαζοβίας, ο Λεβ Α΄ έλαβε το Λούμπλιν. Μία συμμαχία με τον αδελφό της Ευφημίας σήμαινε, ότι η Ευφημία μπορούσε να παντρευτεί τον γιο του, Γιούρι Α΄.

 Οικογένεια 
Η Ευφημία και ο Γιούρι Α΄ ήταν γονείς τεσσάρων παιδιών:
 Ανδρέας (απεβ. 1323), βασιλιάς της Γαλικίας-Βολυνίας
 Λεβ Β' (π. 1323), βασιλιάς της Γαλικίας-Βολυνίας.
 Μαρία (π. 11 Ιανουαρίου 1341), παντρεύτηκε τον Τρόιντεν Α΄ της Μαζοβίας.
 Αναστασία (απεβ. το 1364-65), παντρεύτηκε τον Αλεξάντρ Μιχαήλοβιτς του Τβερ, και ήταν γονείς της:
 Ουλιάνας του Τβερ, η οποία ήταν μητέρα του:
 Βλαδίσλαου Β΄ Γιαγκέλο.

 Αναφορές 

Κατηγορία:Πολωνοί Ρωμαιοκαθολικοί
Κατηγορία:Οίκος των Πιαστ